Home -- Aymara -- Perform a PLAY -- 022 (Chariot of fire to heaven 7)
22. Mä nina carrotjja alajj pacharu 7
¿Amtastati Elías profetar wali thakhatapata cawquïrtejj cuent-t’apjjsma ucata? Chhaktatapajja jan amuycañapinïnwa.
Parliri: “Eliseo, jumajj suma amigopächïtajjaya. ¿Yat-tati cawqhanquis Elíasajja?”
Eliseo: “Jis, nayajj yattwa.”
Parliri: “Cusisitjamaquïtawa. Yatiña munayiata.”
Eliseo: “Elíasajj cunjams capap ucht’asïna, take ucjja sum amtasiscactwa. Arctañ amtasiwayta. Jupajj janiw muncänti, ucampis janiw kewt’ayascti. Thaqhinjja Diosan qhitatanacampiw jict’asipjjta qhitinacatejj sapjjetänjja: ‘¿Yattati jichurujja khepa urujjewa Elíasajj jumampïtapa?’”
Parliri: “¿Llacthapistati uc ist’asina?”
Eliseo: “Nayajj uc yatjjayätwa uqhqmaraqui ucatjja jan parljjapjjamti sasaw sista. Inti jals tokeruw sarasipcayäta. Cunapachatejj Jordán jawir lacaru puripjjtjja, janiw cuna puentes pasañataqui utjcänti. Elíasajj capotep apjjarusina, may rolltatäna ucampiw umarojj jawk’anti. Amuyam, Jawirajj jaljtiwa uqhamatjja wañ pasawayapjjta.”
Parliri: “¿Chekati cunti sïscta ucajja?”
Eliseo: “Jisa, nayajj ucancascayätwa. Diosan jach’atapata uqhamarac ch’amanïtapata wali muspharatayätwa, qhitisa uqham milagonaca luraspa t’uqha jakenac toke.
Sarcasïnjja Diosat parlasipcäquiyätwa. Ucatsti maya muspharcayapiniwa pasi. Mä nina carrow alajj pachat juti nina caballonacampi. Jan arunipiniwa uñjta cunjamasa Elíasajja carror maqhatawayi ucatsti Diosan jan uñjcaya pacharuw sarawayjje. Arttwa juparu, ucampis janiw juc’ampi uñjjti. Diosajj Elíasarojj uqham muspharcañwa alajj pacharu apasiwayjje.”
Parliri: “Ucatwa janejj qhitis catjjaspati. Yuspagara Eliseo, jïsctanaca arusjjatatamata. Jan amuycañajja khanañchasjjewa.”
Jiwañampijja cawqhansa jacañajja tucusjjewa. Ucampisa janiw cunjamsa uqhamaraqui cuna pachasa jacañasajj tucusjjani ucati anchäqui, jan ucasti cawqhancañanisa ucjjarujja ucaw juc’ampejja. Elíasajj diosampiwa, cuna laycutejj Diosampiw jacawayi. Diosajj siwa mä cheka Bibliana: Qhititï jacäwin Jesusar jutqui ucajja, Diosamp chict’at wiñay jacañaniwa; qhititejj jacawipan jan Jesusanïqui ucasti, janiw uca wiñay jacañanïquiti.
Jutirinjja cuentt’amawa cunjams Pedrojj Jesusamp jacañjj kalltawayatayna.
Uñstirinaca: Parliri, Eliseo
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn